
През месец юни 2017 г.  продължава изпълнението на проектните дейности по проект "Грижа за независим живот", който се осъществява с финансовата подкрепа на Оперативна програма „Развитие на човешките ресурси“ 2014-2020, съфинансирана от Европейския социален фонд на Европейския съюз. Безвъзмездната финансова помощ по проекта е на обща стойност 499 879,31 лв., от които 424 897,40 лв. европейско съфинансиране.
Във връзка с изпълнение на Дейност "Обучение и супервизия на персонала" през настоящият месец са проведени една групова супервизия и две индивидуални супервизии с персонала, предоставящ услугите. Резултатите от провеждането на супервизиите показва високо ниво при предоставянето на услугите и обогатяване на професионалния опит, както и умението за изработване на защитни механизми с цел предотвратяване на "професионалното прегаряне".
Във връзка с изпълнение на Дейност "Подбор на потребители на интегрирани услуги" през настоящият месец е постъпило 1 брой заявление на нов кандидат-потребител. Изготвена е оценка на потребностите и определен индивидуален месечен бюджет.

През месец юни в Дейност "Предоставяне на услугите - осигуряване на достъп до интегрирани услуги и оказване на психологическа подкрепа за потребителите на услугите, съобразно тяхната индивидуална потребност" няма прекратяване на договори за услуга с потребители.
Психологът по проекта извършва психологическа подкрепа на потребителите на услугите и техните семейства, съобразно индивидуалната им потребност. През месеца са проведени две психологически консултации с потребители на проекта.

През месец юни е проведен вътрешен контрол при предоставяне на услугите в домовете на 61 ползватели на услугите. Всички те споделят, че са изключително доволни от предоставяните интегрирани услуги, но изразяват притеснения от наближаващия край на проекта и неизвестността, която предстои след неговото приключване.

